Az EGT-Vegyesbizottság 43/1999 határozata

(1999. március 26.)

az EGT-megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XVIII. mellékletét az 1998. október 30-i 104/98 EGT-vegyesbizottsági határozat [1] módosította.

(2) A nemi alapon történő hátrányos megkülönböztetés esetén a bizonyítási teherről szóló, 1997. december 15-i 97/80/EK tanácsi irányelvet [2] és a nemi alapon történő hátrányos megkülönböztetés esetén a bizonyítási teherről szóló 97/80/EK irányelv Nagy-Britannia és Észak-Írország Egyesült Királyságára történő kiterjesztéséről szóló, 1998. július 13-i 98/52/EK tanácsi irányelvet [3] be kell építeni a Megállapodásba.

(3) Azokat a XVIII. mellékletbe épített a jogi aktusokat, amelyeket a Megállapodás Szerződő felei figyelembe vesznek, annak a mellékletnek a végében fel kell sorolni,

A KÖVETKEZŐKÉPPEN HATÁROZOTT:

1. cikk

A Megállapodás XVIII. mellékletének 21. pontját (86/613/EGK tanácsi irányelv) követő "JOGI AKTUSOK, AMELYEKET A SZERZÕDÕ FELEK FIGYELEMBE VESZNEK" címsor, a bevezető mondatot és a jogi aktusokat is beleértve, a 32. pont (96/34/EK tanácsi irányelv) után kerül, és a 21a. pont (A Tanács és a tagállamok kormányainak a Tanács keretében ülésező képviselői által elfogadott 95/c 296/06 állásfoglalás), a 21b. pont (95/C 168/02 tanácsi állásfoglalás), valamint a 21c. pont számozása (96/694/EK tanácsi ajánlás) 33., 34. és 35. pontra változik.

2. cikk

A Megállapodás XVIII. melléklete a 21. pontot (86/613/EGK tanácsi irányelv) követően a következő ponttal egészül ki:

"21a. 397 L 0080: A Tanács 1997. december 15-i 97/80/EK irányelve a nemi alapon történő hátrányos megkülönböztetés esetén a bizonyítási teherről (HL L 14., 1998.1.20., 6. o.), az alábbi módosításokkal:

- 398 L 0052: a Tanács 1998. július 13-i 98/52/EK irányelve (HL L 205., 1998.7.22., 66. o.),

Az irányelv rendelkezéseit a megállapodás alkalmazásában a következő kiigazítással kell alkalmazni:

a 3. cikk (1) bekezdésének a. pontjában a "Szerződés 119. cikke" kifejezés helyébe az "EGT-Megállapodás 69. cikkének (1) bekezdése" kifejezés lép."

3. cikk

A 97/80/EK és 98/52/EK tanácsi irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. március 27-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. március 26-án.

az EGT-Vegyesbizottság részéről

az elnök

F. Barbaso

[1] HL L 197., 1999.7.29., 56. o., amelynek helyesbített szövegváltozatát a HL L 226., 1999.8.27., 44. o. tartalmazza.

[2] HL L 14., 1998.1.20., 6. o.

[3] HL L 205., 1998.7.22., 66. o.

--------------------------------------------------